Θεωρώ το Cycladic Residence-Village Panagia Serifos το απόλυτο value for money κατάλυμα! Καταρχάς να πω ότι οι φωτογραφίες αντιπροσωπεύουν την πραγματικότητα. Πρόκειται ένα απλό, καθαρό, ευρύχωρο σπιτάκι με όλες τις απαραίτητες παροχές, όπως σαμπουάν, αφρόλουτρο, σαπούνι για τα χέρια, μπατονέτες, αντικουνουπικά, σίδερο, σιδερώστρα, πιστολάκι, απορρυπαντικό για τα ρούχα και λεκανίτσα για πλύσιμο. Εννοείται υπήρχαν επιπλέον καθαρές πετσέτες και σεντόνια για να αλλάξουμε αν θέλαμε. Η κουζίνα ήταν πλήρως εξοπλισμένη με πιάτα, ποτήρια, σκεύη μαγειρέματος, καφέ, ζάχαρη, αλατοπίπερο, μέχρι και φρεσκομαζεμένη ρίγανη είχε και νερό έτοιμο στο ψυγείο! Η αυλή είναι επίσης γραφική με μια λεμονιά που παρέχει άφθονο ίσκιο! Με λίγα λόγια θα αισθανθείτε σαν να είστε στο εξοχικό σας στη Σέριφο με γείτονες την υπέροχη οικογένεια της Ποθητής που ήταν πάντα πρόθυμη να μας εξυπηρετήσει σε ό,τι κι αν ζητήσαμε!
Στα συν η κυκλαδίτικη διακόσμηση (ειδικά το υπνοδωμάτιο) και η απόλυτη ηρεμιά που προσφέρει η τοποθεσία! Μόνο τα τριζόνια ακούγονται το βράδυ!
Όσοι σκοπεύουν να επισκεφτούν τη Σέριφο για χαλάρωση και ηρεμία να το προτιμήσουν και δεν θα το μετανιώσουν.
Σημειώστε ότι χρειάζεται μέσο (με μηχανάκι ή αυτοκίνητο η Χώρα και το Λιμάνι απέχουν 20-25 λεπτά).